Lamborghini Murciélago
Lamborghini Murciélago – dviejų durų, dviejų vietų sportinis automobilis pristatytas 2001 m. ir pakeitęs Diablo modelį. Lamborghini Murciélago buvo gaminama iki pat 2010 m. Nuo 2001 m. iš viso buvo pagaminti 4099 Murcielago vienetai. Jis buvo populiariausias Lamborghini modelis su 12 cilindrų varikliu. Jo pirmtakas Diablo buvo gaminamas 11 metų, tačiau buvo pagaminta tik 2 900 egzempliorių. Šiuo metu populiariausias Lamborghini modelis yra Gallardo – nuo 2003 m. pagaminta per 10 tūkst. vienetų. 2011 m. Lamborghini pristatė šio modelio įpėdinį Aventador, kuris išvysto 700 AG.